
Stien fan Rosetta 


De Rosetta Stien of Stien fan Rosetta, is in swarte graniten stien 
(fan 112 by 76 sm) dy't yn july 1799 yn it Ottomaanske E gyp te troch 
Franske sjenytroepen untdekt waard tidens wurksumheden oan it fort 
St. Julien (yn distiid Quaitbay) by de sted Rosetta (no El Rashid). Op 
de stien stiet op trije ferskillende wizen yn it E gyptys k deselde 
skreaun: mei Egyptyske hieroglifen, yn it demoatysk skrift en yn it 
Gryksk alfabet. 

Dizze bysundere stien die bliken in wichtige kaai te wezen by it 
untsiferjen fan de Egyptyske hieroglifen troch Thomas Young en 
Jean-Frangois Champollion. Fan dy twa slagge Champollion der as 
earste yn om in better begryp te krijen fan de riedseleftige tekens yn 
1822, der't mooglik troch waard de betsjutting fan oare teksten te 
efterheljen. 

De tekst op de stien haldt yn in tankbetsjuging troch de prysters fan 
Memfis oan kening Ptolemaeus V Epiphanes. De tekst is datearre op 
27 maart fan 196 f.Kr. 

Letter binne noch twa oare dekreten fun dy't krekt as de Rosetta Stien yn meardere skriften skreaun waarden 
en dertroch fierdere ynformaasje jouwe oer it demoatyske en hieroglyfysk skrift. 

De Rosetta Stien fait te besjen yn it Britsk Museum yn Londen, der't er al sunt 1802 bewarre wurdt. Der 
binne ferskillende kopyen makke fan de stien dy't op meardere plakken te sjen binne u.o. yn El Rashid. Yn 
Nederlan beskikt it Ryksmuseum fan Aldheden yn Leien oer in kopy. 



Keppeling om utens 


■ (in) De stien fan Rosetta yn it Britsk Museum (http://www.ancientegypt.co.uk/writing/rosetta.htm 

!) 

■ (in) Hijir stiet de tekst fan de stien yn it Ingelsk (http://pwl.netcom.com/~qkstart/rosetta.html) 

. Ofbylden dy't by dit underwerp hearre, binne te finen yn de kategory Rosetta Stone (https://c 
ommons.wikimedia.org/wiki/Category:Rosetta_Stone?uselang=fy) fan Wikimedia Commons. 



Untfongen fan "https://fy.wikipedia.org/w/index.php?title=Stien_fan_Rosetta&oldid=999755" 


Dizze side is it lest bewurke op 29 jun 2020 om 19.19. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 






























